recursal/SuperWikiNEXT-32B huggingface dataset:
**हेमस् मिनरल वॉटर वर्क्स** (अंग्रेज़ी: Hyam's Mineral Water Works) एक उन्नीसवीं सदी की इमारत है जो 23 ग्लॅनडाउ स्ट्रीट, मॉनमाउथ, वेल्स में स्थित है। पूर्व समय में यह खनिज जल बनाने वाला संयंत्र था व निवर्तमान समय में एक आवासीय अपार्टमेंट की तौर पे काम में लाया जाता है। मॉनमाउथ सिविक सोसायटी द्वारा विशिष्ट ऐतिहासिक और सामाजिक रुचि के भवनों को सम्मानित करने के लिए लगाई गईं 24 पट्टिकाओं में से एक पट्टिका यहाँ भी लगी हुई है और इस तरह यह इमारत मॉनमाउथ हेरिटेज ट्रेल का हिस्सा है।

इतिहास
------

सोडा पानी, नींबू पानी और अदरक बियर के निर्माण के लिए उपयोग में आने वाले खनिज जल के संयंत्र का निर्माण 1866 में ग्लॅनडाउ स्ट्रीट पे उन्नीसवीं सदी मॉनमाउथ की एक अग्रणी शक्सियत थोमस ई॰ हेमस् ने किया था। वह एक मकई और लकड़ी व्यापारी, आरी मिल के मालिक और एक दुकान के मालिक थे। 1875 में एक वर्ष के लिए यह मॉनमाउथ के महापौर चुने गए थे और जस्टिस ऑफ़ द पीस के पद पे भी थे।

सन्दर्भ
-------

1. ↑  "Glendower Street". coflein.gov.uk. मूल से 3 मार्च 2016 को पुरालेखित. अभिगमन तिथि 27 मई 2012.
2. ↑  किस्सॅक, कीथ (1986) विक्टोरियन मॉनमाउथ ISBN 0-9503386-2-1 मॉनमाउथ हिस्टोरिकल और एजुकेशनल ट्रस्ट, मॉनमाउथ
धानी में स्तनपान करता हुआ कंगारू का अविकसित नवजात शिशु
इस कंगारू मादा की धानी में बच्चा देखा जा सकता है
**धानी** या **पाउच** (pouch) मादा धानीप्राणियों (मारसूपियलों) के शरीर पर खाल मोड़कर बनी हुई एक विशेष थैली होती है। धानिप्राणी गर्भ धारण करने के बाद अन्य स्तनधारियों की तुलना में बहुत कम समय के लिए गर्भावस्था में रहते हैं। उनका शिशु जल्द ही पैदा हो जाता है और बहुत ही अविकसित अवस्था में होता है। वह फिर धानी में जाता है जहाँ वह सुरक्षित रहता है। उसकी माता के स्तन भी इसी धानी में होते हैं और वहाँ यह दूध प्राप्त करके विकसित होता है। कंगारू जैसे धानीप्राणियों के नवजात शिशु कई हफ़्तों या महीनों तक धानी में रहकर विकसित होते हैं और बाहर निलकने के बाद भी कुछ अरसे तक रक्षा, आहार और माता के साथ जगह-से-जगह जाने के लिए इसमें चले जाते हैं।

कुछ तथ्य
--------

अलग-अलग धानीप्राणी जातियों की धानियों का अकार भी अलग होता है। कंगारुओं में धानी ऊपर की तरफ़ से खुली होती है जबकि चारों पाऊँ पर चलने वाले कुत्ते-नुमा तास्मानियाई डेविल​ की धानी पीछे की तरफ़ खुली होती है जिस से नवजात शिशु को पैदा होते ही उसमें चले जाने में आसानी होती है। कंगारुओं की धानी अन्दर से चिपचिपी होती है ताकि उन के छलांगे लगते हुए दौड़ने के समय भी शिशु अन्दर टिका रहे। कुछ बहुत ही कम ऐसे भी जातियाँ हैं जिनमें नर में भी धानी होती है, जैसे कि जल ओपॉस्सम और थाएलासीन​। यह बात भी ध्यान देने योग्य है कि अनुवांशिक (जेनेटिक) और जीववैज्ञानिक दृष्टि से 'धानीप्राणी' की श्रेणी में आने वाले सभी जानवरों में धानी नहीं होती।

इन्हें भी देखें
---------------

* धानीप्राणी

सन्दर्भ
-------

1. ↑  Plants & Animals: A Special Collection, Laurie Triefeldt, pp. 40, Quill Driver Books, 2007, ISBN 978-1-884956-72-0, *... Marsupials are an ancient, unique group of animals often called pouched mammals ... They differ from placental mammals in that they give birth without long gestation times ... most marsupials are found in Central and South America (70 species) and Australia (around 200 species) ...*
2. ↑  Marsupial Biology: Recent Research, New Perspectives Archived 2014-07-23 at the Wayback Machine, Norman Saunders, Lyn Hinds, pp. 180, UNSW Press, 1997, ISBN 978-0-86840-311-3, *... In fact, about half of all marsupial species lack a pouch or skin folds of any kind (Vaughan 1986) and among New World marsupials that proportion is higher ...*
**नागरिक राष्ट्रवाद,** जिसे **उदार राष्ट्रवाद** के रूप में भी जाना जाता है, राजनीतिक दार्शनिकों द्वारा पहचाने जाने वाले राष्ट्रवाद का एक रूप है जो राष्ट्रवाद के समावेशी रूप में विश्वास करते हैं जो आज़ादी, सहिष्णुता, समानता, व्यक्तिगत अधिकारों के पारंपरिक उदार मूल्यों का पालन करता है और इसमें कोई जातीयतावाद नहीं है।

नागरिक राष्ट्रवादी प्रायः यह कहकर एक ऊपरी पहचान के रूप में राष्ट्रीय पहचान के मूल्य की रक्षा करते हैं कि सार्थक, स्वायत्त जीवन जीने के लिए व्यक्तियों को एक राष्ट्रीय पहचान की आवश्यकता होती है और यह कि लोकतांत्रिक राजतन्त्र को ठीक से काम करने के लिए राष्ट्रीय पहचान की आवश्यकता होती है। नागरिक राष्ट्रवाद की तुलना अक्सर जातीय राष्ट्रवाद से की जाती है।

नागरिक राष्ट्रवाद राज्य के भीतर साझा नागरिकता के इर्द-गिर्द बनी एक राजनीतिक पहचान है। इस प्रकार, एक "नागरिक राष्ट्र" को भाषा या संस्कृति से नहीं बल्कि राजनीतिक संस्थानों और उदार सिद्धांतों द्वारा परिभाषित किया जाता है, जिसे इसके नागरिक बनाए रखने की प्रतिज्ञा करते हैं। नागरिक राष्ट्र में सदस्यता नागरिकता द्वारा प्रत्येक नागरिक के लिए खुली है, संस्कृति या जातीयता की परवाह किए बिना; जो इन मूल्यों को साझा करते हैं उन्हें राष्ट्र का सदस्य माना जाता है।

सिद्धांत रूप में, एक नागरिक राष्ट्र या राज्य का उद्देश्य एक संस्कृति को दूसरे पर बढ़ावा देना नहीं है। एक उदार लोकतांत्रिक राज्य के अप्रवासियों को मेजबान संस्कृति में आत्मसात करने की आवश्यकता नहीं है, बल्कि केवल देश के संविधान (संवैधानिक देशभक्ति) के सिद्धांतों को स्वीकार करते हैं।

संदर्भ
------

1. ↑  Tamir, Yael. 1993. *Liberal Nationalism.* Princeton University Press. ISBN 0-691-07893-9[*page needed*]; Will Kymlicka. 1995. *Multicultural Citizenship.* Oxford University Press. ISBN 0-19-827949-3[*page needed*]; David Miller. 1995. *On Nationality.* Archived 2000-06-01 at the Wayback Machine Oxford University Press. ISBN 0-19-828047-5.
**धामोनी** (Dhamoni) भारत के मध्य प्रदेश राज्य के सागर ज़िले में स्थित एक छोटा गाँव है।

विवरण
-----

धामोनी सागर के उत्तर में झांसी मार्ग पर करीब 44 किमी की दूरी पर स्थित धामोनी अब उजाड़ हो चुका है, लेकिन इसका ऐतिहासिक दृष्टि से बहुत महत्व है। गढ़ा मंडला के राज्‍यकाल में महत्वपूर्ण होने के कारण इसे गढ़ बनाया गया था और इसके साथ 50 मौजे थे। गढ़ा मंडला वंश के एक वंशज सूरत शाह ने इस किले को बनाया था।

ऐतिहासिक संदर्भ
---------------

एक दंत कथा के अनुसार मुगलकाल का मशहूर इतिहासकार अबुल फजल भी यहीं पैदा हुआ था लेकिन इसका कोई प्रमाण आज उपलब्ध नहीं है। आइन-ए-अकबरी में इसका उल्लेख मालवा सूबे में रायसेन की सरकार के महाल के रूप में किया गया है। किसी जमाने में यहां हाथी बेचने के लिए बाजार भरता था। यह ओरछा के राजा वीरसिंहदेव के राज्‍य में (1605-27) सम्मिलित था। उन्होंने किले का फिर से निर्माण कराया था।

पुरातात्‍विक महत्‍व
-------------------

पुराने खंडहरों के कारण धामोनी पुरातत्व की दृष्टि से बहुत महत्वपूर्ण स्थान है। किले के अलावा यहां रानी महल के नाम से विख्यात एक महल भी है। यहां का एक अन्य उल्लेखनीय स्थान मुस्लिम संतों की दो मजारें भी हैं। इनमें से एक बालजीत शाह की मजार है, जिन्हें अबुल फजल का गुरु समझा जाता है। दूसरी मजार मस्‍तान शाह वली की मानी जाती है। उनके बारे में कहा जाता है कि गांव में पानी नहीं मिलने के कारण उन्होंने धामोनी को बददुआ दी थी। संतों की मजारों के बारे में कई कथाएं प्रचलित हैं। यहां साल में एक बार गर्मियों के मौसम में उर्स का आयोजन किया जाता है। गांव के किनारे कुछ जैन मंदिर भी हैं, जिनका निर्माण 1815-19 के बीच हुआ था।

इन्हें भी देखें
---------------

* सागर ज़िला

सन्दर्भ
-------

1. ↑  "Inde du Nord: Madhya Pradesh et Chhattisgarh Archived 2019-07-03 at the Wayback Machine," Lonely Planet, 2016, ISBN 9782816159172
2. ↑  "Tourism in the Economy of Madhya Pradesh," Rajiv Dube, Daya Publishing House, 1987, ISBN 9788170350293
अंतरिक्ष से ली गई बएकदू ज्वालामुखी और उसके क्रेटर के कुछ भाग में स्थित 'तियान ची' नामक ज्वालामुखीय झील की तस्वीर
उत्तर कोरिया और चीन की सरहद के नक़्शे पर बएकदू पर्वत
सर्दियों में बर्फ़ से ढका बएकदू पर्वत और स्वर्ग झील (तियान ची)
**बएकदू पर्वत** (कोरियाई: 백두산, Baekdu-san), जिसे **चांगबाई पर्वत** (चीनी:
长白山, Changbai shan) या **बाईतोऊ** (Baitou) भी कहा जाता है, उत्तर कोरिया और चीन की सरहद पर स्थित एक २,७४४ मीटर ऊंचा ज्वालामुखी है। यह चांगबाई पर्वत शृंखला का सबसे ऊंचा शिखर है। यह पूरे कोरियाई प्रायद्वीप (पेनिन्सुला) का भी सबसे ऊंचा पहाड़ है। कोरिया के लोग इसे एक पवित्र पर्वत मानते हैं और इसे कोरिया का एक राष्ट्रीय चिह्न समझते हैं।

  

अनुमान लगाया जाता है कि यह ज्वालामुखी जब सन् ९६९ ईसवी के आसपास फटा तो इसपर एक ५ किमी चौड़ा और ८५० मीटर गहरा क्रेटर बन गया जिसके कुछ भाग में अब 'तियान ची' (天池, Heaven Lake, यानि 'स्वर्ग झील') नामक एक सुन्दर ज्वालामुखीय झील स्थित है। यह ज्वालामुखी अभी भी जीवित है और पिछली दफ़ा सन् १९०३ में फटा था। इसके भविष्य में फिर से फटने की सम्भावना है। यही पहाड़ इस क्षेत्र की तीन सबसे महत्वपूर्ण नदियों का स्रोत है: सोंगहुआ नदी, यालू नदी और तूमन नदी।

नाम का अर्थ
-----------

'बएकदू-सान' (백두산) का अर्थ कोरियाई भाषा में 'सफ़ेद सिर वाला पहाड़' होता है। अंग्रेज़ी बोलने वाले ज्वालामुखी-विशेषज्ञों ने शुरू में जब यह नाम चीनी भावचित्रों में पढ़ा तो इसका उच्चारण ग़लती से 'बाईतोऊ' किया जो आज तक चला आ रहा है। इस पहाड़ को मान्छु भाषा में 'गोल्मिन शांग्गीयान अलिन' (Golmin Šanggiyan Alin) कहा जाता है, जिसका मतलब 'सफ़ेद पर्वत' है और अन्य भाषाओँ के नाम इसी से उत्पन्न हुए थे।

मौसम
----

बएकदू पहाड़ पर मौसम तेज़ी से बदलता है और अचानक ख़राब हो सकता है। शिखर पर औसत तापमान −८.३ °सेंटीग्रेड रहता है हालांकि सर्दियों में −४८ °सेंटीग्रेड तक गिर सकता है। गर्मियों में जुलाई के महीने में औसत तापमान १० °सेंटीग्रेड होता है। साल में आठ महीने शिखर बर्फ़-ग्रस्त रहता है।

इन्हें भी देखें
---------------

* ज्वालामुखीय झील
* चान्गबाई पर्वत
* यालू नदी
* तूमन नदी

|  |  |
| --- | --- |
|  | **बएकदू** से संबंधित मीडिया विकिमीडिया कॉमंस पर उपलब्ध है।  |

सन्दर्भ
-------

1. 1 2  The agitated mind of God: the theology of Kōsuke Koyama, Dale T. Irvin, Akintunde E. Akinade, Orbis Books, 1996, ISBN 978-1-57075-084-7, *... Mount Baekdu (White Head) is the tallest mountain in Korea, located at the border of northern China and North Korea where the Yalu River originates to the west and the Duman River to the east. Koreans regard this mountain a sacred mountain, a symbol of the Korean people ...*
2. ↑  The Rough Guide to China Archived 2014-07-25 at the Wayback Machine, David Leffman, Martin Zatko, Penguin, 2011, ISBN 978-1-4053-8908-2, *... The Changbai Mountains ... highest peak, Baitou Shan (2744m), is the tallest mountain on the eastern side of the continent. The huge lake, Tian Chi ...*

|  |  |
| --- | --- |
| प्राधिकरण नियंत्रण | 
* वी॰आई॰एफ॰ए॰: 257572413
* आई॰एस॰एन॰आई: 0000 0004 6049 7186
* जी॰एन॰डी॰: 4301615-7
* एन॰डी॰एल॰: 00645000
* एन॰के॰सी॰: ge676466

 |
**पीली छतरी वाली लड़की**, उदय प्रकाश का एक हिंदी कहानी यह एक स्त्री विमर्श है। इसमें एक युवक व एक युवती के बीच प्रेम की कहानी पेश की गई है, जिसके रास्ते में जाति व्यवस्था, सामाजिक मूल्य और उपभोक्ता संस्कृति रुकावटें हैं। लेकिन यह कहानी उससे कहीं परे तक सामाजिक-राजनीतिक विमर्श में दख़लंदाज़ी करती है। राहुल के दिल में प्यार आता है और यह प्यार विद्रोह नहीं, लेकिन दो स्तरों पर भीतरघात करता है। पहली बात कि राहुल का मर्दवादी रुख़, जिसका परिचय हमें शुरु में ही उसके कमरे में माधुरी दीक्षित के पोस्टर के प्रकरण से मिलता है, टूट-टूटकर चूर हो जाता है। बाद में दोनों का प्यार मनुवादी मान्यताओं पर आधारित और आज़ादी के बाद भारत की उपभोक्ता संस्कृति में पनपी मान्यताओं को अंदर से तोड़ने लगता है। अंत में पलायन- और यह पलायन भी भीतरघात है, समाज में प्रचलित मान्यताओं को स्पष्ट रूप से ठुकराना है। कहानी के आरंभ में बॉलीवुड है, अंत भी बॉलीवुड की तरह सुखान्त है। लेकिन समूचे विमर्श में बॉलीवूड के विपरीत स्पष्ट तात्पर्य है।इसमें वर्तमान में जो जातिगत सामाजिक अंतर विरोध और जो एक दुराव जैसी भावना बह रही है उसका बखूबी चित्रण किया गया है लेकिन लेखक की मानसिकता क्या है इसका परिचय हमें प्राप्त नहीं होता। लेखक ने यह कार्य अपने शुधी पाठकों पर छोड़ दिया है।

संदर्भ एवं सहायक सूत्र
----------------------
**पुष्टि पूर्वाग्रह** (अंग्रेज़ी: Confirmation bias) एक तरह का कुतर्क है। इसमें व्यक्ति जानकारी को इस तरह से भाषान्तरित करता है, इस तरह से याद करता है जिस से उसकी धारणाओं और परिकल्पनाओं की पुष्टि होती हो, और जो जानकारी उसकी धारणाओं और परिकल्पनाओं के विपरीत हो उसे बहुत कम महत्व देता है। यह एक तरह का संज्ञानात्मक पूर्वाग्रह है और आगमनात्मक तर्क की व्यवस्थित त्रुटि है। लोग ये त्रुटि तब दर्शाते है जब वे जानकारी को चुनिंदा रूप से इकट्ठा करते हैं या जानकारी की चुनिंदा रूप से व्याख्या करते हैं। इसका प्रभाव भावनात्मक रूप से संवेदनशील मुद्दों और गहरी जड़ें जमा चुके विश्वासों में ज्यादा देखने को मिलता है। यह पूर्वाग्रह तब भी देखने को मिलला है जब लोग अस्पष्ट सबूत को अपनी मौजूदा स्थिति का समर्थन करने के लिए प्रयोग करते हैं। रवैया ध्रुवीकरण (जब एक ही सबूत देखने पर विभिन्न दलों में असहमति और अधिक उग्र हो जाती है), विश्वास दृढ़ता (जब किसी विश्वास के खिलाफ सबूत दिखाए जाने पर भी विश्वास कायम रहता है), तर्कहीन प्रधानता प्रभाव (पहले देखी गयी सूचना पर अधिक निर्भरता) और भ्रामक सह-संबंध (जब दो घटनाओं या स्थितियों के बीच संबंध न होने पर भी लोग संबंध मानते हैं) को समझाने के लिए पक्षपातपूर्ण खोज, व्याख्या और स्मृति को लागू किया गया है।

सन्दर्भ
-------

1. ↑  Plous, Scott (१९९३ ई.). *The Psychology of Judgment and Decision Making*. पपृ॰ २३३. `|date=` में तिथि प्राचल का मान जाँचें (मदद)
*अगर आप इण्डोनेशिया के उत्तर सुमात्रा प्रान्त के इसी नाम के समुदाय पर जानकारी ढूंढ रहे हैं, तो बतक लोग वाला लेख देखें*
**बतक** (Batak) एक नेग्रिटो मानव जाति है जो दक्षिणपूर्वी एशिया के फ़िलिपीन्ज़ देश के पलावन द्वीप के पूर्वोत्तरी भाग में रहती है। इनकी जनसंख्या केवल ५०० के आसपास बची है। इनका लूज़ोन के आएता लोगों से करीबी सम्बन्ध माना जाता है। इनका कद छोटा, रंग गाढ़ा और बाल घुंघराले होते हैं। ध्यान दें कि यह बतक जनजाति इण्डोनेशिया के सुमात्रा द्वीप पर मिलने वाली बतक जाति से बिलकुल भिन्न है।

इतिहास
------

आधुनिक काल से २०,००० से ३०,००० वर्ष पहले हिमयुग के दौरान समुद्री सतह नीचे थी क्योंकि बहुत-सा जल बर्फ़ के रूप में जमा हुआ था। भूवैज्ञानिक मानते हैं कि तब बोर्नियो के द्वीप और फ़िलिपीन्ज़ के बीच एक ज़मीनी पुल अस्तित्व में था जो हिमयुग की समाप्ति पर समुद्र में डूब गया। माना जाता है कि आती, आएता, बतक व अन्य फ़िलिपीनी नेग्रिटो लोगों के पूर्वज इसी पुल पर चलकर दसियों हज़ार साल पूर्व फ़िलिपीन्ज़ के विसाया क्षेत्र में पहुँचे थे।

धर्म
----

बतक अधिकतर सर्वात्मवादी होते हैं लेकिन इनके धर्म में कुछ हिन्दू धर्म के तत्व भी मिलते हैं। वे मानते हैं कि प्रकृति में कई आत्माएँ बसती हैं। कुछ "पानयेओन" कहलाने वाली आत्माएँ मनुष्यों को संदेह से देखती हैं लेकिन उन्हें अधिकतर अकेला छोड़ दोती हैं। कुछ "दिवाता" ("देवता" का एक शब्द-रूप) दयालु होती हैं और मनुष्यों को मदद करने की चेष्टा करती हैं। इन आत्माओं से सम्पर्क करने के लिए ओझाओं की सहायता ली जाती है।

इन्हें भी देखें
---------------

* आएता लोग
* नेग्रिटो
* अण्डमानी लोग

सन्दर्भ
-------

1. ↑  Scott, William Henry (1984), *Prehispanic Source Materials for the study of Philippine History*, New Day Publishers, पपृ॰ xix, 3, आई॰ऍस॰बी॰ऍन॰ 971-10-0226-4, मूल से 22 दिसंबर 2016 को पुरालेखित, अभिगमन तिथि 2008-08-05.
2. ↑  "On the Road to Tribal Extinction: Depopulation, Deculturation, and Adaptive Well-Being Among the Batak of the Philippines," James F. Eder, University of California Press, 1987, ISBN 9780520912755, *... Most nature spirits fall into two broad classes: malevolent panya'en or capricious, but benevolently inclined, diwata. Visible only to shamans ...*
क्रिकेट के खेल में, एक **नाइटवॉचमैन** निचले क्रम का बल्लेबाज होता है जो दिन के खेल के अंत में सामान्य से ऊपर के क्रम में बल्लेबाजी करने के लिए आता है। नाईटवॉचमैन का काम खेल के अंत तक अधिकांश हड़ताल को बनाए रखना है (दिन का खेल समाप्त होने के बाद रात भर शेष रहना, इसलिए नाम) और इसलिए अन्य की रक्षा करना, अधिक सक्षम बल्लेबाजों को सस्ते में आउट होने से, जो कि थकान की अवधि हो सकती है या दिन के अंत में खराब रोशनी में हो सकती है, और फिर अगली सुबह जब बल्लेबाजों ने अभी तक 'अपनी नज़र नहीं डाली', या जब सुबह-सुबह की स्थिति गेंदबाजों के पक्ष में हो सकती है। सिद्धांत यह है कि दो शीर्ष क्रम के बल्लेबाजों को जल्दी उत्तराधिकार में खोना एक शीर्ष क्रम के बल्लेबाज और एक टेलेंडर को खोने से भी बदतर होगा।

हालाँकि नाईटवॉचमैन के प्रयास को व्यर्थ नहीं माना जाता है, न ही उनसे मूर्खतापूर्ण खेलने की अपेक्षा की जाती है; अन्यथा वे बहुत लंबे समय तक नहीं टिकते। नाइटवॉचमैन की भूमिका आम तौर पर उन खिलाड़ियों को दी जाती है जो त्वरित रन-स्कोरिंग पर रक्षात्मक तकनीक पर जोर देते हैं। हालांकि, ऐसे मौके आए हैं जब नाइटवॉचमैन ने बड़ा स्कोर बनाया है, और छह ने टेस्ट मैचों में शतक बनाए हैं। आम तौर पर, नाइटवॉचमैन रात में रूढ़िवादी तरीके से खेलता है, लेकिन अगले दिन रन बनाने के लिए एक स्वतंत्र भूमिका की अनुमति दी जा सकती है।

रणनीति में इसकी कमियां हैं - यदि नाइटवॉचमैन दिन के अंत से पहले आउट हो जाता है, तो बल्लेबाजी टीम को और अधिक विकेटों के नुकसान को रोकने के लिए एक अधिक सक्षम बल्लेबाज को बाहर भेजने की आवश्यकता हो सकती है, इस प्रकार नाइटवॉचमैन के उपयोग से किसी भी लाभ को नकारते हुए टीम को एक विकेट की कीमत चुकानी पड़ी; और यहां तक ​​कि अगर नाइटवॉचमैन दिन के अंत तक जीवित रहता है, तो अगले दिन के खेल की शुरुआत में कम सक्षम बल्लेबाज के सामने बेहतर रोशनी वाले तरोताजा गेंदबाज दिखाई देंगे। नतीजतन, सभी कप्तान रणनीति का उपयोग नहीं करते हैं; उदाहरण के लिए, स्टीव वॉ ने ऑस्ट्रेलिया की अपनी कप्तानी के दौरान इस रणनीति को छोड़ दिया।

नाइटवॉचमैन को पिंच हिटर के साथ भ्रमित नहीं होना चाहिए, एक मध्य से निचले क्रम का बल्लेबाज जिसे सीमित ओवरों के खेल में क्रम में पदोन्नत किया जाता है, या प्रथम श्रेणी के खेलों में जहां उनकी टीम अपने विकेट के लिए बहुत अधिक चिंता किए बिना तेज रन एक त्वरित घोषणा की तलाश में है।

सन्दर्भ
-------

1. ↑  "What is a night-watchman?". *BBC Sport*. अभिगमन तिथि 27 July 2020.
2. ↑  English, Peter (17 October 2004). "A nightwatchman to remember". ESPN Cricinfo. अभिगमन तिथि 12 April 2012.
**बख्तर साय** एक भारतीय स्वतंत्रता सेनानी थे। उन्होंने ईस्ट इंडिया कम्पनी के विरुद्ध 1812 में विद्रोह किया था।

आरंभिक जीवन
-----------

बख्तर साय का जन्म ब्रिटिश भारत में गुमला जिले के रायडीह ब्लॉक के नवागढ़ में हुआ था। वे बासुदेव कोना के जागीरदार थे। उनका जन्म रौतिया परिवार में हुआ था।

विद्रोह
-------

जब ब्रिटिश सरकार ने 1812 में छोटानागपुर के राजा गोबिंद नाथ शाहदेव को ईस्ट इंडिया कंपनी को 12000 रुपये का कर देने का आदेश दिया। बख्तर सई ने अत्यधिक कर के कारण नवागढ़ के किसानों की ओर से ईस्ट इंडिया कंपनी को कर देने से इनकार कर दिया। इसने लड़ाई को उकसाया जिसमें बख्तर सई ने रातू दरबारी हीरा राम को मार डाला जो कर लेने आए थे। तब रामगढ़ के मजिस्ट्रेट ने हजारीबाग से एक सेना भेजी। बख्तर सई की सेना में उस क्षेत्र के किसान शामिल थे। पहाड़ पनरी मुंडल सिंह के परगनेट नवागढ़ पहुंचे और बख्तर साय को युद्ध में मदद की। युद्ध दो दिनों तक चला और ब्रिटिश सेना की हार हुई। एक महीने बाद, रामगढ़ बटालियन के ई. रेफ्रीज ने एक बड़ी सेना के साथ नवागढ़ की ओर कूच किया। लड़ाई तीन दिनों तक चली। अंततः बख्तर सई और मुंडल सिंह को गिरफ्तार कर लिया गया और 4 अप्रैल 1812 को कोलकाता में उन्हें फांसी दे दी गई।

सन्दर्भ
-------

1. ↑  "Raghubar honours Simdega patriots". *timesofindia.com*.
2. ↑  "सभ्यता व संस्कृती की सुरक्षा के लिए हों एकजुट : कुलदीप". *Jagran.com*. मूल से 6 मार्च 2019 को पुरालेखित. अभिगमन तिथि 15 जून 2020.
3. ↑  "वासुदेवकोना में लड़ी गई थी आजादी की पहली लड़ाई". jagran. 4 April 2012. अभिगमन तिथि 17 October 2022.
परिचय
-----

परमाणु ऊर्जा विभाग (डीएई) द्वारा भारत परमाणु बीमा पूल का शुभारंभ किया गया है।

विस्तार
-------

**परमाणु ऊर्जा विभाग** (**डीएई**) ने 12 जून 2015 को भारतीय परमाणु बीमा पूल (**आइएनआईपी**) का शुभारम्भ किया। 

आइएनआईपी परमाणु उर्जा जोखिम हस्तांतरण के अंतर्गत विश्व का 27वां बीमा पूल बन गया है, इस श्रेणी में फ्रांस, रूस, दक्षिण अफ्रीका तथा अमेरिका जैसे देश शामिल हैं।

भारतीय परमाणु बीमा पूल (आइएनआईपी)
---------------------------------

यह पूल परमाणु ऑपरेटरों और आपूर्तिकर्ताओं के दायित्व के जोखिम को परमाणु क्षति के नागरिक दायित्व की धारा 6 (2) तथा धारा (17) के तहत कवर करेगा। 

यह तीन प्रकार की नीतियों पर कार्य करता है, ऑपरेटरों के लिए पॉलिसी, प्रमुख आपूर्तिकर्ताओं के लिए पॉलिसी तथा प्रमुख आपूर्तिकर्ताओं के अतिरिक्त अन्य आपूर्तिकर्ताओं के लिए पॉलिसी। 

प्रीमियम का मूल्य जोखिम की संभावनाओं, हानि के आकलन तथा उस क्षेत्र के आस-पास रह रहे लोगों की मौजूदगी पर निर्भर करेगा। 

इसकी देखरेख भारतीय साधारण बीमा निगम (जीआईसी आरई) द्वारा की जाएगी, यह भारत की एकमात्र पुनर्बीमा कंपनी है। 

कुल निधि 1500 करोड़ रूपए में जीआईसी आरई तथा अन्य चार सार्वजनिक क्षेत्र के उपक्रमों (पीएसयू) न्यू इंडिया, ओरिएंटल इंश्योरेंस, नेशनल इंश्योरेंस तथा यूनाइटेड इंडिया इंश्योरेंस का निवेश 750 करोड़ है। इसमें ब्रिटिश परमाणु बीमा पूल ने भी 500 करोड़ रुपए का निवेश किया है। 

यह राशि अधिनियम के प्रावधान के अनुसार ऑपरेटर को अधिकतम 1500 करोड़ रुपए की देयता प्रदान करता है। 

यह हॉट ज़ोन (रेडिएशन तथा परमाणु सयंत्र) तथा कोल्ड ज़ोन (रिएक्टर के बाहर का क्षेत्र) के लिए बीमा कवर प्रदान करेगा। अभी भारत में केवल उन्हीं क्षेत्रों के लिए बीमा सुविधा प्राप्त है जो सयंत्रों तथा रेडिएशन क्षेत्र के बाहर स्थित हैं।

सन्दर्भ
-------

*

इन्हें भी देखें
---------------

* परमाणु
पूर्व अफ़्रीका का नक़्शा जहाँ तीन भौगोलिक प्लेट एक-दूसरे से अलग हो रहे हैं (अरबी प्लेट और अफ़्रीकी प्लेट के सोमाली व नूबियाई उपतख़ते)। लाल त्रिकोण ऐतिहासिक जीवित ज्वालामुखी हैं
**पूर्व अफ़्रीकी रिफ़्ट** (अंग्रेज़ी: East African Rift) एक सक्रीय भूवैज्ञानिक रिफ़्ट है जो पूर्व अफ़्रीका में बढ़ रही है। इसे पहले ग्रेट रिफ़्ट घाटी का भाग माना जाता था लेकिन बहुत से भूवैज्ञानिक इसे अब एक अलग रिफ़्ट घाटी मानते हैं। यह अफ़्रीकी प्लेट के टूटकर दो भागों में बंटने की जारी प्रक्रिया के कारण बन गई है।

पहाड़ व झीलें
-------------

पूर्व अफ़्रीकी रिफ़्ट घाटी के क्षेत्र में कई मृत व मूर्छित ज्वालामुखी स्थित हैं, जिनमें प्रसिद्ध किलिमांजारो पर्वत भी शामिल है। महान अफ़्रीकी झीलें भी इसी रिफ़्ट घाटी मे स्थित हैं।

इन्हें भी देखें
---------------

* अफ़्रीकी प्लेट
* महान रिफ़्ट घाटी
* रिफ़्ट (भूविज्ञान)

सन्दर्भ
-------

1. ↑  East African ecosystems and their conservation, pp. 171, Oxford University Press, 1996, ISBN 9780195108170, *... Lakes are a conspicuous feature of the eastern African Rift Valley ...*
**फ़तेह करण चारण** राजस्थान से एक क्रांतिकारी और कवि थे । उन्होंने ब्रिटिश भारत के मेवाड़ रियासत क्षेत्र में बिजोलिया किसान आंदोलन का प्रारंभिक चरण में नेतृत्व किया।

बिजोलिया आंदोलन
---------------

बिजोलिया मेवाड़ राज्य में एक जागीर थी, इसमें किसानों की एक बड़ी आबादी थी जो कई करों (कुल 86 प्रकार) के बोझ से दबे हुए थे और उनके बीच जागीर के सामंती स्वामी के खिलाफ आक्रोश बढ़ गया था। 1906 में, पृथ्वी सिंह के बिजोलिया के ठाकुर बनने पर, मेवाड़ के महाराणा को दिए गए 'तलवार-बंधी' कर को पूरा करने के लिए करों को बढ़ा दिया। जल्द ही करों में वृद्धि के खिलाफ एक आंदोलन शुरू हुआ और आस-पास के इलाकों में फैल गया। 

1913 में, फ़तेह करण चारण के नेतृत्व में, लगभग 15,000 किसानों ने 'नो टैक्स' अभियान शुरू किया, जिसके तहत उन्होंने बीजोलिया की भूमि को बंजर छोड़ने और इसके बजाय बूंदी, ग्वालियर और मेवाड़ राज्यों के पड़ोसी क्षेत्रों में किराए के भूखंडों पर खेती करने का फैसला किया। इसके परिणामस्वरूप पूरे बिजोलिया में कृषि भूमि असिंचित रह गई और खाद्य सामग्री की कमी के अलावा जागीर के राजस्व में भारी गिरावट आई।

एक कवि के रूप में
-----------------

फ़तेह करण चारण ने मुंसरीम, पुलिस, राज्य के अधिवक्ताओं और थानेदार (इंस्पेक्टर) सहित अधिकारियों के द्वारा किए गए अत्याचारों के खिलाफ निंदा करते हुए कवित्त भी रचे और उनके चरित्र पर सवाल उठाए।

आंदोलन का दमन
-------------

अधिकारियों ने दमनकारी नीति का सहारा लिया और महाराणा ने किसानों के उदय को देखते हुए, बिजोलिया के ठाकुर का पक्ष लिया। किसान आंदोलन में उनकी भूमिका के कारण, फ़तेह करण चारण से उनकी जागीर (सामंती-अनुदान) छीन ली गई और उन्हें मेवाड़ से निर्वासित कर दिया गया।

अगला चरण
--------

1915 में, फ़तेह करण चारण , ब्रह्म देव और साधु सीताराम दास के साथ, चित्तौड़ में विजय सिंह पथिक (उर्फ भूप सिंह) से मिले और उन्होंने अपना आंदोलन जारी रखने और जागीरदारों की क्रूरता के खिलाफ आंदोलन पुनः शुरू करने का फैसला लिया।

संदर्भ
------


1. 1 2 3  Hooja, Rima (2006). *A History of Rajasthan* (अंग्रेज़ी में). Rupa & Company. आई॰ऍस॰बी॰ऍन॰ 978-81-291-0890-6.
2. ↑  SINGH, AMIT (2018-08-19). *RAJASTHAN POLICE CONSTABLE BHARTI PARIKSHA-2019-Competitive Exam Book 2021*. Prabhat Prakashan. आई॰ऍस॰बी॰ऍन॰ 978-93-5322-612-1.
3. ↑  Surana, Pushpendra (1983). *Social Movements and Social Structure: A Study in the Princely State of Mewar* (अंग्रेज़ी में). Manohar. आई॰ऍस॰बी॰ऍन॰ 978-0-8364-1003-7.
4. ↑  Pande, Ram (1974). *Agrarian Movement in Rajasthan* (अंग्रेज़ी में). University Publishers (India).
5. ↑  *The Journal of Sociological Studies* (अंग्रेज़ी में). Department of Sociology, University of Jodhpur. 1986.
**फ़रार** 1975 में बनी हिन्दी भाषा की फिल्म है। फिल्म अलंकार चित्रा द्वारा निर्मित और शंकर मुखर्जी द्वारा निर्देशित है। फिल्म में शर्मिला टैगोर, अमिताभ बच्चन, संजीव कुमार, सुलोचना लाटकर, आदि हैं। संगीत कल्याणजी-आनंदजी का है।

संक्षेप
-------

मध्यमवर्गीय व्यक्ति, राजेश (अमिताभ बच्चन) अपनी बहन के साथ रहता है। वह एक युवा महिला के साथ प्यार में है और वह अपनी बहन की शादी कर लेने के बाद उससे शादी करने का इरादा रखता है। हालाँकि, एक दिन बहन का बलात्कार किया जाता है और उसकी हत्या कर दी जाती है। पुलिस को कोई सुराग नहीं मिल पाता है और हत्यारों को खोजने और उसकी मौत का बदला लेने के लिए राजेश निकल पड़ता है। 

वह हत्यारे का पता लगा लेता है और उसे मार डालता है। इसलिए अब वह खुद पुलिस से भाग रहा है। राजेश एक बच्चे को बंधक बनाकर अगवा कर लेता है और एक घर में शरण ले लेता है। बाद में पता चलता है कि बच्चा उसकी पूर्व प्रेमिका का बेटा है, जिसकी शादी अब एक पुलिस इंस्पेक्टर (संजीव कुमार) से हो रखी है। राजेश अब असमंजस में है - क्या बच्चे को रिहा किया जाये या उसका इस्तेमाल भागने में किया जाये।

मुख्य कलाकार
------------

* संजीव कुमार ― इंस्पेक्टर संजय
* अमिताभ बच्चन ― राजेश
* शर्मिला टैगोर ― माला / आशा
* सुलोचना लाटकर ― राज की माँ
* भगवान दादा ― हवलदार
* डी के सप्रू ― वकील
* मुराद ― पुलिस कमिश्नर

संगीत
-----

सभी गीत राजेन्द्र कृष्ण द्वारा लिखित; सारा संगीत कल्याणजी-आनंदजी द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "मैं प्यासा तुम सावन" (सोलो) | किशोर कुमार | 3:12 |
| 2. | "हमरा ये दिल जानी" | उषा मंगेशकर, आशा भोंसले | 3:13 |
| 3. | "मैं प्यासा तुम सावन" (डुएट) | लता मंगेशकर, किशोर कुमार | 3:58 |
| 4. | "मैं प्यासी तुम सावन" (स्त्री) | लता मंगेशकर | 1:35 |
| 5. | "ये जिंदगी क्या है" | मुकेश | 3:59 |

नामांकन और पुरस्कार
-------------------

| प्राप्तकर्ता और नामांकित व्यक्ति | पुरस्कार वितरण समारोह | श्रेणी | परिणाम |
| --- | --- | --- | --- |
| किशोर कुमार ("मैं प्यासा तुम सावन") | फिल्मफेयर पुरस्कार | फ़िल्मफ़ेयर सर्वश्रेष्ठ पार्श्व गायक पुरस्कार | नामित |

बाहरी कड़ियाँ
-------------

* *फ़रार*  इंटरनेट मूवी डेटाबेस पर
अन्य प्रयोगों के लिए, 1985 की पाकिस्तानी फिल्म, बाकी, और हीरो देखें।

***हीरो*** एक पाकिस्तानी उर्दू फिल्म है, जिसमें मुख्य किरदार में वाहिद मुराद, बाबरा शरीफ, मुमताज़, अस्लम परवेज़, साक़ी, आदिल मुराद और नदीम हैं। इसका निर्माण वहीद ने ही किया था और इसका निर्देशन उनके करीबी मित्र इकबाल यूसुफ ने किया था। इस फिल्म के पूरा होने से पहले ही वाहिद मुराद की मौत हो जाती है। इसके बाद इकबाल यूसुफ जी, वाहिद मुराद के पुराने दृश्यों को जोड़ कर इस फिल्म को पूरा कर लेते हैं। यह इनके मौत के 2 वर्षों के बाद 11 जनवरी 1985 को प्रदर्शित होती है।

निर्माण
-------

इस फिल्म से पहले वाहिद मुराद को कोई अच्छा किरदार नहीं मिल रहा था और न ही कोई अच्छी फिल्म मिल रही थी। इस कारण उन्होंने निर्णय लिया कि वे अपनी ही फिल्म का निर्माण करेंगे। इसके लिये उन्होंने अपने दोस्त इकबाल यूसुफ से बात की और उसे फिल्म का निर्देशन करने बोला। इस फिल्म कि कहानी वाहिद जी ने ही लिखी। उन्हें इस फिल्म से काफी आशा थी।

### फिल्माना

फिल्म के निर्माण के दौरान वाहिद जी काफी तनाव में रहने लगे थे। उनका *ऑपरेशन* भी हुआ था। जिसके बाद उनका वजन काफी कम हो गया था। जो इस फिल्म में दिखाई भी देता है। बाबरा शरीफ ने बताया था कि फिल्म के दौरान वाहिद अपना संतुलन खो बैठे थे और नीचे गिर गए। इसके बाद इन्हें कई समय तक सांस लेने के बाद फिर से यह काम शुरू हो सका था। जुलाई 1983 में वाहिद के कार दुर्घटनाग्रस्त हो जाता है। जिससे उनके चेहरे में निशान पड़ जाता है। इसे ठीक करने के लिए वे कराची में जाते हैं। लेकिन फिल्म के पूरे होने के कुछ दिन पहले ही *ऑपरेशन* के एक दिन बाद ही उनकी मौत हो जाती है।

सन्दर्भ
-------

1. ↑  "संग्रहीत प्रति". मूल से 27 नवंबर 2007 को पुरालेखित. अभिगमन तिथि 19 मार्च 2016.
2. ↑  "संग्रहीत प्रति". मूल से 17 जनवरी 2006 को पुरालेखित. अभिगमन तिथि 19 मार्च 2016.
3. ↑  "संग्रहीत प्रति". मूल से 17 जुलाई 2011 को पुरालेखित. अभिगमन तिथि 19 मार्च 2016.
4. ↑  "संग्रहीत प्रति". मूल से 23 अप्रैल 2016 को पुरालेखित. अभिगमन तिथि 19 मार्च 2016.

बाहरी कड़ियाँ
-------------

* *हीरो*  इंटरनेट मूवी डेटाबेस पर
यह लेख 2008 की भारतीय तेलुगू फिल्म के बारे में है। बाकी के लिए, हीरो देखें।

***हीरो*** भारतीय तेलुगू फिल्म है, जिसका निर्देशन जीवी सुधाकर नायडू ने किया है। इस फिल्म में मुख्य किरदार में नितिन, भावना, रम्या कृष्णन, कोटा श्रीनिवास राव, ब्रहमानन्दम, नागेन्द्र बाबू आदि हैं। इस फिल्म का निर्माण मनयम रमेश ने किया है और इसके संगीत का निर्माण मणि शर्मा ने किया। यह फिल्म 24 अक्टूबर 2008 को सिनेमाघरों में प्रदर्शित हुई।

कहानी
-----

नागेन्द्र नायडू (नगेन्द्र बाबू) एक बहुत ही शक्तिशाली पुलिस अफसर रहता है, जो अपने बेटे राधाकृष्ण (नितिन) को भी एक अच्छा पुलिस अधिकारी बनते हुए देखना चाहता है। उसका यह हमेशा एक सपना रहता है कि उसका बेटा गुंडे बदमाशों को पकड़े और सरकार उसे पुरस्कार दे। लेकिन उसकी पत्नी सरला (कोवाई सरला) अपने बेटे को अभिनेता बनते देखना चाहती है। नागेन्द्र अपनी पत्नी को बोलता है कि पुलिस में भर्ती होने के लिए जो अभ्यास करना पड़ता है वह उसे फिल्म अभिनेता बनने में मदद करेगा। इसके बाद सरला उसे पुलिस अकादमी भेजने के लिये राजी हो जाती है। राधाकृष्ण को वहाँ पर कृष्णवाणी (भावना) मिलती है, जिससे उसे प्यार हो जाता है।

कलाकार
------

* नितिन
* भावना
* रम्या कृष्णन
* कोटा श्रीनिवास राव
* ब्रहमानन्दम
* नगेन्द्र बाबू

सन्दर्भ
-------

1. ↑  "Nithin's 'Drona' comes on Diwali - Telugu Movie News". IndiaGlitz. 2008-10-20. मूल से 3 मार्च 2016 को पुरालेखित. अभिगमन तिथि 2012-08-06.

बाहरी कड़ियाँ
-------------
एक मिश्रित प्रवाह प्रतिक्रिया टरबाइन है। इसमें दाब पर पानी, रनर की परिधि पर त्रिज्यतः प्रवेश करता है और केन्द्र पर अक्षीय ढंग से बाहर निकलता है। यह टरबाइन सामान्यतया पानी के मध्यम शीर्ष (25 मीटर से 250 मीटर तक) के लिये प्रयोग की जाती है। ऊर्ध्वाधर शाफ्ट वाली टरबाइन है।

पेन-स्टॉक द्वारा पानी जलाशय से टरबाइन तक पहुँचाया जाता है जहाँ यह एक सर्पिल आवरण में प्रवेश करता है। इसके आवरण की काट का क्षेत्रफल पानी के प्रवेश पर अधिकतम होता है और प्रवाह की दिशा में धीरे-धीरे कम होता जाता है। इस आवरण में रनर चारों ओर से बन्द रहता है। आवरण में से पानी, रनर के चारों ओर लगे स्थिर फलक गाइड में से होता हुआ रनर के फलकों में त्रिज्यतः प्रवेश करता है। गाइड फलकों का काम, पानी को रनर में परिधि पर सरल रूप से प्रवेश कराना है। रनर से पानी का निकास अक्षीय होता है और वह ड्राफ्ट ट्यूब में आ जाता है जहाँ से टेल-रेस में भेज दिया जाता है |

इस टरबाइन पर पानी आवरण को पूरा भरकर बहता है। जब पानी रनर फहित होता है तो इसके कम होती जाती है बढ़ती जाती है। रनर फलकों की विशेष आकृति के कारण, फलकों के प्रवेश तथा निकास के बीच दाब अन्तर स्थापित हो जाता है। इस दाब के अन्तर के कारण फलकों पर बल कार्य करता है जिससे रनर अपनी ऊर्ध्वाधर शाफ्ट पर घूमने लगता है। इस प्रकार रनर पर यांत्रिक ऊर्जा प्राप्त होती है। टरबाइन को क्रिया करते समय पानी से पूरा भरा रखना आवश्यक है इसलिये ड्राफ्ट ट्यूब को भी टेल-रेस में जल के अन्दर डुबोकर रखते हैं|

छोटे आकार के रनर ढलवाँ-लोहे के तथा बड़े आकार वालों को ढलवाँ-इस्पात का बनाया जाता है। आवश्यक स्थानों पर रनर काँसे के भी बनाये जाते हैं। फ्रांसिस टरबाइन में 150 MW शक्ति तक प्राप्त की जाती है। इस टरबाइन की दक्षता लगभग 88% होती है।
***बंच ऑफ़ थोट्स*** (अनुवाद: विचारों का गुच्छा) गोलवालकर द्वारा लिखित पुस्तक है है एक के द्वारा लिखित पुस्तकों माधव सदाशिव गोलवलकर, उन्हें *गुरुजी* के नाम से भी जाना जाता है और वह राष्ट्रीय स्वयंसेवक संघ के दूसरे सरसंघचालक (सर्वोच्च नेता) थे. यह पुस्तक १९६६ में प्रकाशित किया गया था.आरएसएस नेता राजेंद्र सिंह और देवरस ने एक संयुक्त बयान 1978 में दिया की गोलवालकर का उद्देश्य इस किताब के द्वारा यह था: "आरएसएस का काम...और उसकी गतिविधियों को करने के लिए और सच्चे उद्देश्य, सटीक प्रकृति, दायरे और गुंजाइश को स्पष्ट समझने के."

* *बंच ऑफ़ थोट्स* में गोलवालकर भारत और हिंदू धर्म के गौरव की बात कहते हैं।

यह भी देखें
-----------

* *वी ओर आवर नेशनहुड डिफाइंड*

संदर्भ
------

1. ↑  Christophe Jaffrelot (1996). *The Hindu Nationalist Movement and Indian Politics*. पपृ॰ 40.
2. 1 2  Guha, Ramchandra (26 November 2006). "The guru of hate". *The Hindu* (अंग्रेज़ी में). मूल से 23 नवंबर 2017 को पुरालेखित. अभिगमन तिथि 12 January 2018.
3. ↑  Noorani, A. G. (2001). *The RSS and the BJP : a division of labour* (Repr. with updated epilogue. संस्करण). New Delhi: Left Word. पपृ॰ 18–21. आई॰ऍस॰बी॰ऍन॰ 8187496134.
प्रसन्न कुमार राय (1849 – 1932) भारत के एक शिक्षाविद थे। वे कोलकाता के प्रेसिडेन्सी कॉलेज के प्रथम भारतीय प्रधानाचार्य थे।

आरम्भिक जीवन
------------

प्रसन्न कुमार के पिता का नम श्याम सुन्दर राय था। उनका परिवार मूलतः ढाका के केरानीगंज के सुभद्या का निवासी था। उनकी आरम्भिक शिक्षा ढाका के पोगोस स्कूल में हुई। कम आयु में ही वे ब्राह्म समाज की ओर आकृष्ट हुए। उनके ब्राह्म समाज तथा ईसाई धर्म की ओर आकृष्ट होने से उनका परिवार खुश नहीं था और उन्हें परिवार से बहिष्कृत कर दिया गया। ईसाई मिशनरिओं ने उनकी भरपूर आर्थिक सहायता की। अपने नये मित्रों के मार्गदर्शन में उनकों गिलक्रिस्ट छात्रवृत्ति मिली और वे आगे की शिक्षा के लिये इंग्लैंड चले गये। १८७३ में उन्होंने लन्दन विश्वविद्यालय से स्नातक किया। १८७६ में उनको एडिनबर्ग विश्वविद्यालय तथा लन्दन विश्वविद्यालय से मनोविज्ञान में डीएस-सी की उपाधि मिली। प्रसन्न कुमार राय और आनन्द मोहन बसु ने मिलकर युनाइटेड किंगडम में ब्रह्म समाज, इंडियन एसोसिएशन तथा एक पुस्तकालय स्थापित किया।

वे साधरण ब्राह्म समज की गतिविधियों से जुड़े थे और ढाका के ब्राह्म समाज के सचिव थे। कुछ समय के लिये वे कोलकाता के साधारण ब्राह्म समाज के सचिव और अध्यक्ष भी रहे। उन्होंने सरला राय से विवाह किया जो दुर्गा मोहन दास की पुत्री थीं। दुर्गा मोहन दास ने हिन्दू धर्म छोड़कर ईसाई धर्म अपना लिया था। वे और उनकी पत्नी नियमित रूप से हजारीबाग जाया करते थे जहाँ ब्राह्म समाज के कुछ लोग सक्रिय थे।

सन्दर्भ
-------

1. ↑  Das, Priyanka (2020-09-03), *English: Bust of Dr. Prasanna Kumar Roy, first Indian to serve as the Principal of Presidency (then Hindoo) College from 1902-1905*, अभिगमन तिथि 2022-05-18
2. ↑  Sweet, William (2012-12-15). *Migrating Texts and Traditions* (अंग्रेज़ी में). University of Ottawa Press. आई॰ऍस॰बी॰ऍन॰ 978-0-7766-2032-9.
**प्रक्रम अभियान्त्रिकी** (Process engineering) अभियान्त्रिकी की वह शाखा है जिसमें किसी लाभदायक जीववैज्ञानिक, रासायनिक या भौतिक प्रक्रिया की रूपरेखा निर्धारित, उसकी गति व उत्पादन पर नियंत्रण और उसके चालन में सबसे अधिक दक्षता (एफ़िशियेन्सी) प्राप्त की जाती है।

उदाहरण
------

किसी भी ज़रूरी औद्योगिक कार्य में प्रक्रम अभियान्त्रिकी लाने से आर्थिक और अन्य प्रकार का फ़ायदा हो सकता है, मसलन जापानी वाहन कम्पनी टोयोटा ने जब प्रक्रम अभियान्त्रिकी के प्रयोग से अपने कारख़ानों में पुर्ज़ों के बहाव की विधि बदल दी तो उनकी गाड़ियों में आरम्भिक ख़राबी का दर घटकर लगभग शून्य हो गया। इस से बाज़ार में उन्हें धीरे-धीरे सबसे विश्वसनीय वाहननिर्माता होने की प्रतिष्ठा मिली और सन् २०१२ में वह दुनिया की सबसे बड़ी वाहन-कम्पनी थी। ध्यान दें कि १९७० के दशक तक जापानी गाड़ियों को अमेरिकी गाड़ियों की तुलना में घटिया माना जाता था।

इन्हें भी देखें
---------------

* प्रक्रम

सन्दर्भ
-------

1. ↑  Research Challenges in Process Systems Engineering Archived 2018-12-22 at the Wayback Machine by Ignacio E. Grossmann and Arthur W. Westerberg, Department of Chemical Engineering at Carnegie Mellon University in Pittsburgh, PA
2. ↑  "World motor vehicle production OICA correspondents survey without double counts world ranking of manufacturers year 2012 Archived 2015-09-24 at the Wayback Machine" (PDF). OICA. March 2013. Retrieved 2014-07-20.
3. ↑  Ohno, Taiichi (June 1988). Toyota Production System - beyond large-scale production. Productivity Press. p. 29. ISBN 0-915299-14-3.
प्रायिकता सिद्धान्त में **प्रसामान्य बंटन** या **गाउसीय बंटन** (normal distribution या Gaussian distribution) वह सतत प्रायिकता बंटन है जो प्रकृति में सामान्यतः पाया जाता है। प्रसामान्य बंतन सांख्यिकी में महत्वपूर्ण है। प्राकृतिक विज्ञानों और सामाजिक विज्ञानों में इनका उपयोग वास्तविक मान वाले यादृच्छिक चरों को निरुपित करने के लिये किया जाता है।

प्रसामान्य बंटन का प्रायिकता घनत्व निम्नलिखित होता है-

{\displaystyle f(x\;|\;\mu ,\sigma ^{2})={\frac {1}{\sqrt {2\sigma ^{2}\pi }}}\;e^{-{\frac {(x-\mu )^{2}}{2\sigma ^{2}}}}}
जहाँ:

* {\displaystyle \mu } बंटन का *माध्य* या *अपेक्षित मान* है (यह बटन का मध्य (median) तथा बहुलक (mode) भी होता है)
* {\displaystyle \sigma } मानक विचलन है,
* {\displaystyle \sigma ^{2}} प्रसरण है।

किसी यादृच्छिक चर का बंटन प्रसामान्य बंटन हो तो उसे प्रसामान्य बंटित चर कहते हैं।

प्रसामान्य संभाव्यता वक्र
-------------------------

नॉर्मल प्रोबेबिलिटी कर्व एनपीसी
प्रसामान्य संभाव्यता वक्र
अन्य वितरण आंकड़ों के आधार पर तैयार होता है जिसे या प्रसामान्य वितरण वक्र एनपीसी कहां जाता है
दूसरे शब्दों में प्रसामान्य पत्र से तात्पर्य होता है जिसके द्वारा प्रसामान्य वितरण नॉर्मल डिस्ट्रीब्यूशन का प्रतिनिधित्व होता है अर्थ वैसे वितरण से होता है जिसमें बहुत सारे के मापनी मैं आते ही तथा बहुत कम कैसे मापनी की ऊपरी चोर तथा बहुत कम केसेस मापनी के निचले छोर पर आते हैं इस तरह के वितरण से बनने को घंटाघर बकरा या बॉल सेव कर कहां जाता है अन्य नामो जैसे फ्रूट कार ऑफ एयर डिनो वर्ष वक्र गौ सीमन बकरा ही कहा जाता है जैसे अगर किसी कक्षा के विद्यार्थियों की बुद्धि लब्धि निकाली जाए तो बहुत उम्मीद है कि आप क्योंकि बुद्धि लब्धि 110 के बीच आएगी खुद ही कम विद्यार्थियों की बुद्धि लब्धि 70-80 मापनी के निचले छोर तथा 130 - 140 मापनी के ऊपर छोड़कर भीतर आएगी
इस तरह के वितरण को हम प्रसामान्य वितरण कहेंगे और इससे जो वक्त बनेगा उसे प्रसामान्य वक्र कहा जाता है हिंदी के आधार पर प्रसामान्य पत्र को घंटा कार्यक्रम आ जाता है क्योंकि इसकी आकृति घंटा की आकृति से बहुत कुछ मिलती जुलती है

प्रसामान्य वक्र की प्रमुख विशेषताएं
-----------------------------------

1.प्रसामान्य वक्र सममित समिट ट्रिकल होता है सममित होने से मतलब की प्रसामान्य वक्र के का हिस्सा हिस्से के बराबर होता है तुम्हें यह कहा जा सकता है कि प्रसामान्य वक्र का बाया भाग तथा दाया भाग बराबर होते हैं।

=2. प्रसामान्य वक्र मैं माध्य माध्यिका तथा बहुलक संख्यात्मक रूप से एक ही होते हैं तथा वक्र के ठीक बीचोबीच एक बिंदु केंद्रित होते हैं तथा क्रिकेट ठीक बीचोबीच एक बिंदु पर केंद्रित होता है।

=3. प्रसामान्य वक्र अनंतस्पर्शी स्थान पर आधार रेखा को स्पर्श नहीं करते|

=4.प्रसामान्य वक्र घंटा करता है जिसका कारण यह है कि ऐसे वक्र द्वारा वितरण का सबसे अधिक कैसे है होते हैं जैसे-जैसे इन मध्य से हम बाई तथा दाई तरफ बढ़ते हैं कैसे की संख्या में कमी आती जाती है।

=5. प्रसामान्य वक्र सतत होता है फलत x स्तर पर चरो के मान की संख्या अनिश्चित होती है।

=6. खड़ी रेखा की ऊंचाई भोज मान .3989 के बराबर होता है।

=7. प्रसामान्य वक्र में वक्र वक्र के कुल क्षेत्र का 68.2 6% माध्य -1 सिग्मा +1 सिग्मा की बीच होता है, इस वक्र के कुल क्षेत्र का 95% भाग - 1.96व +1.96 सिग्मा के मध्य होता है तथा 99% मान ±2.58 सिग्मा के मध्य होता है।

सन्दर्भ
-------

1. ↑  *Normal Distribution* Archived 2016-09-26 at the Wayback Machine, Gale Encyclopedia of Psychology
2. ↑  Casella & Berger (2001, p. 102)

पूनम मॉथम(m.ed)
पाकिस्तानी विधियों के अन्तर्गत पाकिस्तान में  **बलात्सङ्ग**  (जिसे आम भाषा में  *बलात्कार*  भी कहा जाता है) के लिए  **मृत्युदण्ड**  या फिर  **10-25 वर्ष**  के बीच कारावास है।  **सामूहिक बलात्सङ्ग**  से सम्बन्धित मामलों के लिए दण्ड या तो  **मृत्युदण्ड**  या  **आजीवन कारावास**  है। पाकिस्तान में बलात्सङ्ग के मामलों में मुकदमा चलाने के लिए डीएनए परीक्षण और अन्य वैज्ञानिक साक्ष्यों का उपयोग किया जाता है।

 **मुख्तारन बीबी**  के राजनीतिक रूप से स्वीकृत बलात्सङ्ग के बाद  **पाकिस्तान में बलात्सङ्ग**  अन्तरराष्ट्रीय स्तर पर सुर्खियों में आया।

पाकिस्तान में बलात्सङ्ग के कम से कम 11 केस प्रतिदिन दर्ज किए जाते हैं, 2015-2020 में 22,000 से अधिक रिपोर्ट दर्ज की गयीं; हालाँकि, 2020 के अंत में, उन मामलों में से केवल 4,000 केस ही न्यायालय में गये थे। आलोचकों का कहना है कि देश में दण्ड की दर कम है क्योंकि पाकिस्तान में बलात्सङ्ग के केसों में मुकदमा चलाने में सालों लग जाते हैं। निचले न्यायालयों में बड़े पैमाने पर भ्रष्टाचार और राजनीतिक प्रभाव भी बलात्सङ्गी (बलात्कारी) को दण्ड से बचने में सहायता करता है।

इतिहास
------

### 1947 से 1979

1979 से पहले पाकिस्तान दण्ड संहिता की धारा 375 में कहा गया था कि सहमति प्राप्त होने पर भी 14 वर्ष से कम आयु की लड़कियों के साथ यौन कृत्यों को प्रतिबन्धित कर दिया गया है। इसके पश्चात् भी पिछला कानून यह भी कहता है कि विवाह के दौरान बलात्सङ्ग तब तक बलात्सङ्ग नहीं माना जायेगा यदि पत्नी की आयु 14 वर्ष से अधिक है।

1979 में *ज़िना अपराध (हुदूद-प्रवर्तन) अध्यादेश 1979* (जारकर्म अपराध (हुदूद-प्रवर्तन) अध्यादेश) के पारित होने से पाकिस्तानी विधायिका ने देश के इतिहास में पहली बार **बलात्सङ्ग** और **जारकर्म** (Adultery) को अपराध बनाया। अध्यादेश ने ऐसे अपराधों के लिए दण्ड को कारावास और आर्थिक दण्ड से बदलकर *पत्थर मारने से मृत्युदण्ड*  में बदल दिया।

अध्यादेश के अनुसार, बलात्सङ्ग को इस प्रकार परिभाषित किया गया है :

* व्यक्ति की इच्छा के विरुद्ध सम्भोग करना
* व्यक्ति ने सम्भोग में भाग लेने के लिए सम्मति नहीं दी
* अपराधी पीड़ित को डरा धमका कर, चोट पहुँचाकर या उपहति के भय डालकर पीड़ित की सहमति अभिप्राप्त करता है।
* अपराधी और पीड़िता का विवाह न हुआ है

सन्दर्भ
-------

1. ↑  "Protection of Women (Criminal Laws Amendment) Act, 2006". *pakistani.org*. 1 December 2006. मूल से 22 November 2014 को पुरालेखित. अभिगमन तिथि 4 August 2020.
2. ↑  "Criminal Law (Amendment) (Offense of Rape) Act 2016". *The Punjab Commission on Status of Women*. अभिगमन तिथि 4 August 2020.
3. ↑
4. ↑
5. ↑
6. 1 2 3 4  Noor, Azman bin Mohd (2012-07-15). "Prosecution of Rape in Islamic Law: A Review of Pakistan Hudood Ordinance 1979". *IIUM Law Journal*. **16** (2). आइ॰एस॰एस॰एन॰ 2289-7852. डीओआइ:10.31436/iiumlj.v16i2.55.
टेनिस बहुत लोकप्रिय खेल है और पाकिस्तानी बहुत कम अंतरराष्ट्रीय प्रतियोगिताओं में प्रतिस्पर्धा करते हैं। पाकिस्तान टेनिस फेडरेशन (पीटीएफ) देश में खेल का आयोजन करता है।

इतिहास
------

ख्वाजा सईद हाई ग्रैंड स्लैम टूर्नामेंट तक पहुंचने वाले पहले पाकिस्तानी थे, जो विंबलडन, यूएस ओपन और फ्रेंच ओपन में खेल रहे थे, जहां उन्होंने तीसरे दौर में जगह बनाई। हारून रहीम बहुत सफल खिलाड़ी थे, वह कई एटीपी सिंगल्स और डबल्स खिताब के विजेता थे। हाल ही में, आइज़म-उल-हक ने पाकिस्तानी टेनिस में इतिहास रचा, क्योंकि वह 2010 यूएस ओपन - मेन्स डबल्स और 2010 यूएस ओपन - मिक्स्ड डबल्स के फाइनल में पहुंचे थे
पाकिस्तान डेविस कप टीम पहले विश्व ग्रुप प्ले-ऑफ़ में पहुंच गई है, जो कि इस समय पाकिस्तान के नंबर एक, ऐसाम-उल-हक़ कुरैशी और अकील खान की मदद से है। टेनिस कार्यक्रम पाकिस्तान में बहुत कम होते हैं और एटीपी टूर्नामेंट के अलावा शायद ही कोई अंतरराष्ट्रीय टेनिस कार्यक्रम होता है।

डेविस कप
--------

पाकिस्तान ने अपना पहला डेविस कप यूरोप जोन मैच 1948 में मॉन्ट्रोक्स में स्विट्जरलैंड के खिलाफ खेला था। पूर्वी जोन की जीत का पहला डेविस कप टाई श्रीलंका के खिलाफ था, जिसमें 4-0 का स्कोर मुनीर पीरजादा, कुतुबुद्दीन अहमद, इफ्तिखार अहमद और जुल्फिकार रहीम ने खेला। पाकिस्तान ने एशियाई क्षेत्र की कुछ सबसे मजबूत टीमों को हराकर 1984 में पूर्वी क्षेत्र के फाइनल के लिए क्वालीफाई किया: जनवरी 1984 में मलेशिया, मार्च 1984 में इंडोनेशिया और मई 1984 में थाईलैंड। पाकिस्तान जापान के खिलाफ फाइनल हार गया।डेविस कप पूर्वी क्षेत्र के एशिया ओशिनिया के प्रारूप में परिवर्तन के कारण, पाकिस्तान ने 1988 में ग्रुप-द्वितीय में स्थान प्राप्त किया। पाकिस्तान फिर फाइनल में पहुंचा लेकिन हांगकांग से हार गया।
आइसम-उल-हक कुरैशी और अकील खान ने अंतरराष्ट्रीय टेनिस प्रतियोगिताओं में खुद को प्रतिष्ठित किया जब उन्होंने 2005 में न्यूजीलैंड और 2005 में थाईलैंड जैसी मजबूत टीमों को हराया और पाकिस्तानी टेनिस इतिहास में पहली बार विश्व ग्रुप प्लेऑफ के लिए क्वालीफाई किया।

सन्दर्भ
=======

1. ↑  "Pakistan Against Hong Kong". मूल से 9 मार्च 2011 को पुरालेखित. अभिगमन तिथि 21 नवंबर 2019.
2. ↑  "संग्रहीत प्रति". मूल से 9 मार्च 2011 को पुरालेखित. अभिगमन तिथि 21 नवंबर 2019.
3. ↑  "Davis Cup - Team - Pakistan (PAK)". मूल से 22 मार्च 2016 को पुरालेखित. अभिगमन तिथि 21 नवंबर 2019.
पाकिस्तान के क़बायली इलाक़े में शनिवार, जनवरी 24, 2009 को अमरीकी चालक रहित विमान से किए गए दो मिसाइल हमलों में कम से कम 14 लोगों की मौत हुई है। उत्तरी वज़ीरिस्तान में एक मिसाइल ने एक घर को निशाना बनाया. यह इलाक़ा तालेबान और अल-क़ायदा चरमपंथियों का गढ़ माना जाता है।

दूसरा हमला
----------

दूसरा हमला दक्षिणी वज़ीरिस्तान के इलाक़े में हुआ जिसमें पाँच लोगों की मौत हुई. पिछले कुछ महिनों में अमरीका ने इस क़बायली इलाक़े में चरमपंथियों को निशाना साधते हुए 20 से अधिक मिसाइल हमले किए हैं, हालाँकि पाकिस्तान कई बार इस पर आधिकारिक रूप से अपना विरोध भी दर्ज करा चुका है।

पाकिस्तान की धारणा
------------------

पाकिस्तान इसे अपनी संप्रभुता पर हमला मानता है। पाकिस्तानी अधिकारियों ने आशा जताई है कि अमरीका इस तरह के विवादास्पद हवाई हमले रोक देगा क्योंकि इससे लोगों में नाराज़गी बढ़ रही है और इसके चलते पाकिस्तान की विद्रोहियों के ख़िलाफ़ लड़ाई में बाधा पहुँचती है।

हमला
----

पहला हमला वज़ीरिस्तान के ज़ीराकाई में शाम पाँच बजे हुआ। अधिकारियों के अनुसार यह हमला ख़लील ख़ान के घर पर हुआ। अधिकारियों का कहना है कि इस हमले में चार अरब चरमपंथी मारे गए। हालांकि मारे गए लोगों की पहचान अभी स्पष्ट नहीं हो सकी है लेकिन माना जा रहा है कि इनमें से एक अल-क़ायदा का वरिष्ठ लड़ाका था।

दूसरा हमला वाना से 10 किलोमीटर दूर एक तालेबान कमांडर के घर को निशाना बनाकर किया गया। लेकिन अधिकारियों ने बीबीसी को बताया कि अमरीकी चालक रहित विमान ने दरअसल उस घर को निशाना बनाया जिसमें सरकार का समर्थन करने वाले एक क़बायली नेता रहा करते थे।

इस हमले में उनके परिवार के चार सदस्यों की मौत हो गई जिसमें एक पाँच साल का बच्चा शामिल है।
पाकिस्तान स्टॉक एक्सचेंज (पीएसएक्स) का सुनहरा बैल पाकिस्तान में आर्थिक उदारीकरण की सफलता का प्रतीक है।
पाकिस्तान ने आर्थिक स्वतन्त्रता, विकास और जीडीपी विकास को बढ़ावा देने और उसमें तेजी लाने के लिये 1990 के दशक में आर्थिक उदारीकरण का कार्य प्रारम्भ किया।

इस  *नीति कार्यक्रम*  की प्रथम बार 1980 के दशक के प्रारम्भ में कल्पना की गयी थी और वित्त मन्त्री गुलाम इशाक खान और महबूब-उल-हक के नेतृत्व में वित्त मन्त्रालय द्वारा पूरी तरह से अध्ययन किया गया था और 1990 में  *निजीकरण कार्यक्रम*  के प्रथम हिस्से के रूप में पाकिस्तान मुस्लिम लीग और प्रधान मन्त्री नवाज शरीफ द्वारा लागू किया गया था

सुधार एवं इस्लामीकरण
--------------------

1977 में, पाकिस्तान पीपुल्स पार्टी (पीपीपी) की सरकार को कोडनेम  *फ़ेयर प्ले*  के अन्तर्गत तख्तापलट में हटा दिया गया था। देश के आर्थिक मंच में निजी क्षेत्र को कम होने से बचाने के लिए तुरन्त सुधारों का एक नया कार्यक्रम लाये गये। राष्ट्रपति जिया-उल-हक की आर्थिक नीति के दो आधार थे - अर्थव्यवस्था का उदारीकरण एवं इस्लामीकरण थे। सरकार ने आर्थिक सुधारों के लक्ष्यों को पूरा करने के लिए पेशेवरों, इंजीनियरों और अर्थशास्त्रियों द्वारा कई संस्तुति नीति अध्ययनों को नियोजित और अपनाया। नयी नीति आर्थिक लक्ष्यों को प्राप्त करने के लिये निजी क्षेत्र और उद्यमों के निर्माण पर निर्भर थी। हालाँकि, नयी नीति अर्थव्यवस्था के उदारीकरण पर केन्द्रित थी, किन्तु यह इस्लामीकरण कार्यक्रम के अन्तर्गत आ गयी और राष्ट्रीयकरण कार्यक्रम को बलपूर्वक उलट दिया।

कई उद्योगों का निजीकरण किया गया था। किन्तु बैंकों का नहीं, जिन्हें सरकार के स्वामित्व प्रबन्धन के अन्तर्गत रखा गया था। एक नयी नीति के अन्तर्गत, निजी क्षेत्र का निवेश 1980 में ~ 33% से बढ़कर 1989 में ~ 44% हो गया। 1979 में एक नयी प्रणाली भी बनायी गयी। जिसने अर्थव्यवस्था के इस्लामीकरण को चिह्नित किया। नये इस्लामीकरण अध्यादेशों को प्रख्यापित किया गया जिसने एक नयी आर्थिक प्रणाली के अन्तर्गत अर्थव्यवस्था के उदारीकरण को भी अवशोषित कर लिया।
*इस लेख में शव्द विचित्र ढंग से बिखरे पड़े है, संभवतः गूगल से अनुवाद करने के बाद यथा स्थिति छोड़ दिया गया है, ।*  **यहाँ क्लिक कर** *त्रुटियों को सुधार सकते हैं।*

**पार्क जी सुंग** 
हंगुल: 박지성 जन्म 25 1981 फ़रवरी एक कोरिया है एसोसिएशन फुटबॉल फुटबॉलर जो इंग्लैंड हिंदी क्लब मैनचेस्टर यूनाइटेड एफसी मैनचेस्टर यूनाइटेड के लिए खेलता है और कप्तान एसोसिएशन (फुटबाल) कप्तान दक्षिण है कोरिया की राष्ट्रीय फुटबॉल टीम | दक्षिण कोरियाई राष्ट्रीय टीम वह केवल कोरियाई करने के लिए UEFA चैंपियंस लीग जीतने के लिए और पहली एशियाई 
लोग एशियाई टूर्नामेंट के फाइनल में खेलने के लिए खिलाड़ी है

हालांकि उन्होंने दक्षिण कोरियाई राजधानी में पैदा हुआ था, सियोल, पार्क सुवान, एक उपग्रह शहर में बड़ा हुआ 30 km मील सियोल के दक्षिण में परिवर्तित. हाई स्कूल में रहते हुए, पार्क पेशेवर क्लब के एक नंबर, अपने छोटे कद के कारण द्वारा अस्वीकार कर दिया था। वह समाप्त हो गया अपने हाई स्कूल कोच के बाद Myongji विश्वविद्यालय के लिए खेल दृढ़ता से उसे विश्वविद्यालय के कोच के लिए सिफारिश की है। 2000 में, बस Myongji विश्वविद्यालय में एक वर्ष के बाद, क्योटो सांगा एफसी क्योटो बैंगनी जापा के सांगा पार्क एक अनुबंध की पेशकश की और वह प्रस्ताव ले लिया।
**पद्मिनी राउट** एक भारतीय शतरंज खिलाड़ी है जिन्होंने इंटरनेशनल मास्टर और वुमन ग्रैंडमास्टर का खिताब हासिल किया हुआ है। पद्मिनी का जन्म ५ जनुअरी १९९४ को हुआ था और उन्होंने २००८ में दो बार अंडर-१४ लड़कियों की विश्व चैम्पियनशिप और भारतीय महिला चैंपियनशिप की जीत हासिल की थी।

पद्मिनी राउट 2009
उड़ीसा के बाराम्बाढ़ में पैदा हुई पद्मिनी राउत ने खेल के लिए अपने पिता के जुनून की वजह से नौ वर्ष उम्र में ही शतरंज खेलना शुरू कर दिया था। २००५ और २००६ में, वह दोनों भारतीय अंडर-१३ लड़कियों चैंपियन और एशियाई अंडर-१२ चैंपियन थी। पद्मिनी राउट ने २००८ में एशियाई और विश्व युवा चेस चैंपियनशिप दोनों के U-14 लड़कियों का खिताब जीता था। २०१०१ में पद्मिनी ने भारतीय जूनियर (U-119) लड़कियों की चैम्पियनशिप जीती और दोनों एशियाई और विश्व जूनियर गर्ल्स चैंपियनशिप में कांस्य पदक भी जीता। २०१४ ०र २०१५ में पद्मिनी राउट ने भारतीय महिला चैम्पियनशिप जीती। २०१५ में, वह राष्ट्रमंडल महिला चैंपियन भी बन गईं। और पद्मिनी राउट ने ट्रॉम्सो, नॉर्वे में २०१४ महिला शतरंज ओलंपियाड में भारतीय राष्ट्रीय टीम के लिए आरक्षित बोर्ड पर एक व्यक्तिगत स्वर्ण पदक भी जीता।

सन्दर्भ
-------



1. ↑   Asian Junior Girls Chess Championship 2009 Chess-Results
2. ↑  "संग्रहीत प्रति". मूल से 13 मार्च 2017 को पुरालेखित. अभिगमन तिथि 29 मई 2017.
3. ↑   41st National Women Premier Chess Championship-2014 Chess-Results